সমাবর্তনে ১৩৬৭ জন রেজিস্ট্রেশন করেছেন। সকল সাবেকরা একত্রে মিলিত হচ্ছেন অনেক দিন পর। তারা আবার সেই প্রাণের প্রতিষ্ঠানে একসাথে মিলিত হচ্ছে যেখানে সবাই একসাথে হেসে খেলে কাটিয়েছে তাদের শিক্ষাজীবনের অনেক গুলো বছর। তাদের অনুভূতি টা যে কতটা সুখের এটা একমাত্র তারা ছাড়া আর কারো দ্বারা উপলব্ধি করা সম্ভব না। অনেক টা রবীন্দ্রনাথের সেই গানের মত- “পুরানো সেই দিনের কথা ভুলবি কিরে হায়, ও সেই চোখের দেখা প্রাণের কথা সে কি ভোলা যায়। আয় আরেক টি বার আয়রে সখা প্রাণের মাঝে আয়, মোরা সুখের দুখের কথা কব প্রাণ জুড়াবে তায়। ” তবে কারো কারো মাঝে হতাশার ছাপও অস্পষ্ট নয়। কারণ অনেক চাকুরীরত সিকৃবির গ্রাজুয়েট সমাবর্তনকে কেন্দ্র করে যে তারিখে ছুটি নিয়েছিলেন সে তারিখ সমাবর্তন হচ্ছেনা। আবার কেউ কেউ ফ্লাইটের টিকেট পিছিয়ে দিয়েছিলেন, তারাও পড়েছেন বেশ সমস্যায়।